ddrg/super_eurlex huggingface dataset:
A Tanács 168/87/EGK rendelete

(1987. január 19.)

az olívaolaj termelésére nyújtott támogatásra és az olívaolaj termelői szervezeteinek támogatására vonatkozó általános szabályok megállapításáról szóló 2261/84/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb az 1454/86/EGK rendelettel [1] módosított, az olajok és zsírok piaca közös szervezésének létrehozásáról szóló, 1966. szeptember 22-i 136/66/EGK rendeletre [2] és különösen annak 5. cikke (4) bekezdésére,

tekintettel a Bizottság javaslatára,

mivel a legutóbb a 3788/85/EGK rendelettel [3] módosított 2261/84/EGK rendelet [4] 13. cikke úgy rendelkezik, hogy ideiglenes engedélyt lehet megadni azon olajsajtolóknak, amelyek az 1984/1985-ös és 1985/1986-os gazdasági év folyamán engedélyezési kérelmet terjesztenek be; mivel a tapasztalatok azt mutatják, hogy az érintett tagállamok nem képesek az előírt időszakon belül elvégezni a kötelező ellenőrzéseket; mivel ezért ezen időszakokat meg kell hosszabbítani;

mivel a tagállamoknak bizonyos ellenőrzéseket kell elvégezniük, mielőtt végleges engedélyt adnak egy olajsajtolónak; mivel annak érdekében, hogy az olajsajtoló megkezdhesse működését, rendelkezni kell arról, hogy korlátozott időre ideiglenes engedélyt kapjon, amint a kérelmét beterjesztette,

ELFOGADTA EZT A RENDELETET:

1. cikk

A 2261/84/EGK rendelet 13. cikke (3) bekezdésének első albekezdése helyébe a következő szöveg lép:

"Ideiglenes engedély adható bármely olyan olajsajtolónak, amely az e rendelet által szabályozott termelési támogatási rendszer alapján kezdi meg a működését. Az engedélyt azonnal megadják, amint az engedélyezési kérelmet az (1) bekezdésben említett feltételeknek megfelelően beterjesztették. Az ideiglenes engedély érvényességi ideje legfeljebb annak a gazdasági évnek a végéig tarthat, amelyben azt megadták. Azonban az 1984/1985-ös, 1985/1986-os és a 1986/1987-es gazdasági évben megadott ideiglenes engedélyek érvényességi ideje az 1986/1987-es gazdasági év végén jár le."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1986. november 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. január 19-én.

a Tanács részéről

az elnök

P. De Keersmaeker

[1] HL L 133., 1986.5.21., 11. o.

[2] HL L 172., 1966.9.30., 3025/66. o.

[3] HL L 367., 1985.12.30., 1. o.

[4] HL L 208., 1984.8.3., 3. o.

--------------------------------------------------
A Tanács 2095/87/EGK rendelete

(1987. július 13.)

az intervenciós intézkedéseknek az Európai Mezőgazdasági Orientációs és Garanciaalap Garanciarészlege által történő finanszírozására vonatkozó általános szabályok megállapításáról szóló 1883/78/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb a 3769/85/EGK rendelettel [1] módosított, a közös agrárpolitika finanszírozásáról szóló, 1970. április 21-i 729/70/EGK tanácsi rendeletre [2] és különösen annak 3. cikke (2) bekezdésére,

tekintettel a Bizottság javaslatára,

mivel a legutóbb a 801/87/EGK rendelettel [3] módosított 1883/78/EGK rendelet [4] melléklete felsorolja azokat az intézkedéseket, amelyek a 729/70/EGK rendelet 3. cikkének (1) bekezdése értelmében az agrárpiacok stabilizálását szolgáló intervenciónak tekintendők; mivel ezt a mellékletet rendszeres időközönként frissíti a Tanács;

mivel, tekintetbe véve a piacok stabilázását célzó intézkedéseknek a Tanács és a Bizottság által elrendelt számos változtatását, valamint azt a tényt, hogy a mindezen intézkedéseket tartalmazó lista gyakoribb frissítésre szorul, és a lista pusztán deklaratív jellegű, helyénvaló ennek a listának az összeállítására és frissítésére szolgáló eljárás jövőbeni egyszerűsítéséről rendelkezni annak érdekében, hogy az említett intézkedések összhangban legyenek az agrárpiacok közös szervezéseire irányadó szabályokkal,

ELFOGADTA EZT A RENDELETET:

1. cikk

Az 1883/78/EGK rendelet 1. cikke helyébe a következő lép:

"1. cikk

A 729/70/EGK rendelet 3. cikkének (1) bekezdése értelmében az agrárpiacok stabilizálását szolgáló intervenció fogalmának megfelelő intézkedések listáját az említett rendelet 13. cikkében előírt eljárás szerint a Bizottság állítja össze, és azt az Európai Közösségek Hivatalos Lapja L sorozatában ki kell hirdetni."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1987. július 13-án.

a Tanács részéről

az elnök

B. Schall Holberg

[1] HL L 362., 1985.12.31., 17. o.

[2] HL L 94., 1970.4.28., 13. o.

[3] HL L 79., 1987.3.21., 14. o.

[4] HL L 216., 1978.8.5., 1. o.

--------------------------------------------------
A Bizottság 3522/87/EGK rendelete

(1987. november 24.)

a tagállamok közötti kereskedelemre vonatkozó statisztikában a szállítási mód nyilvántartásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a tagállamok közötti kereskedelemre vonatkozó statisztika egységesítésére és egyszerűsítésére vonatkozó egyes intézkedések megállapításáról szóló, 1985. október 22-i 2954/85/EGK tanácsi rendeletre [1], és különösen annak 8. és 10. cikkére,

mivel a 679/85/EGK tanácsi rendelet [2] megállapította a Közösségen belüli árukereskedelemben alkalmazandó nyilatkozati formanyomtatvány mintáját; mivel e minta előírja a szállítási móddal kapcsolatos adatok rögzítését a 2954/85/EGK tanácsi rendelet vonatkozó rendelkezései értelmében; mivel e rendeleteket 1988. január 1-jétől kell alkalmazni; mivel ezért kívánatos e dátumot a tagállamok közötti árukereskedelemre vonatkozó statisztikai adatszolgáltatásnak a szállítási módra való kiterjesztése tekintetében elfogadni,

mivel az e rendeletben előírt intézkedések összhangban vannak a Külkereskedelmi Statisztikai Bizottság véleményével,

ELFOGADTA EZT A RENDELETET:

1. cikk

1988. január 1-jétől a Közösség és a tagállamok kiegészítik az általuk a 2954/85/EGK rendelet 8. cikkének (1) bekezdésével összhangban összeállított adatokat az említett rendelet 5. cikkének g) pontjában említett "szállítási mód" adattal.

2. cikk

Amennyiben nem a 1736/75/EGK tanácsi rendelet [3] 41. cikkében megállapított eljárás kerül alkalmazásra, a szállítási mód szerint – beleértve a bázisidőszakot, a rendszerességet, a továbbítási időközt és adott esetben továbbítási célra történő összeállításuk feltételeit – lebontott statisztikai eredményeknek a tagállamok által a Bizottság felé történő továbbítására vonatkozóan megállapított szabályok az említett rendelet 38. cikke (2) bekezdésének alkalmazására tekintettel választott eljárás alapján kerülnek megállapításra.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. november 24-én.

a Bizottság részéről

Peter Schmidhuber

a Bizottság tagja

[1] HL L 285., 1985.10.25., 1. o.

[2] HL L 79., 1985.3.21., 7. o.

[3] HL L 183., 1975.7.14., 3. o.

--------------------------------------------------
A Bizottság 3793/88/EGK Rendelete

(1988. december 5.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1109/88/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 321/88/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével a 2730/81/EGK rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet mellékletében a kibocsátó szervezetek névjegyzéke a következőképpen módosul:

| Kibocsátó szervezet |

Barbados: | Barbados Dairy Industries Limited PO Box 56 (B) Saint Michael Barbados |

Líbia: | The General Dairies and Products Company PO Box 5318 Tripoli |

Drugs Medical Equipment and Appliances Import Company PO Box 12419 Tripoli |

Marokkó: | Ministry of Commerce 5, rue Ar Rich Tour Hassan Rabat |

Office de Commercialisation et d'Exportation Département Approvisionnement des Provinces Sahariennes 45 Avenue des F. A. R. Casablanca 01 |

Mozambik: | Empresa Nacional de Comercialização (ENÁMOCO) |

Importadora de bens de consumo (IMBEC) Rua Consiglieri Pedroso nr. 165 R/C Maputo |

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. december 5-én.

a Bizottság részéről

Frans Andriessen

alelnök

[1] HL L 110., 1988.4.29., 27. o.

[2] HL L 148., 1968.6.28., 13. o.

[3] HL L 32., 1988.2.4., 10. o.

[4] HL L 272., 1981.9.26., 25. o.

--------------------------------------------------
A Bizottság 775/88/EGK Rendelete

(1988. március 24.)

a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló 3143/85/EGK rendelet helyesbítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 744/88/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére,

mivel a legutóbb az 1807/87/EGK rendelettel [3] módosított 3143/85/EGK bizottsági rendelet [4] rendelkezett a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről; mivel a legutolsó módosítás eredményeként a 2. cikk (4) bekezdésének második albekezdése helyébe más szöveg lépett; mivel az irányítóbizottság szándékával ellentétben ez olyan szöveget eredményezett, amely nem tartalmazza az 1325/86/EGK bizottsági rendelet [5] által bevezetett eltérést; mivel ennek megfelelően az említett cikket helyesbíteni kell, és abba az 1807/87/EGK rendelet hatálybalépése napjától visszamenőleges hatállyal a szóban forgó rendelkezést újra be kell illeszteni;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 3143/85/EGK rendelet 2. cikkének (4) bekezdése a következő harmadik albekezdéssel egészül ki:

"A felelős hatóság általi jóváhagyást követően azonban valamennyi vajkoncentrátum értékesítésre az eladási szerződésben megállapított létesítményen kívüli intézményben is csomagolható."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Rendelkezéseit 1987. június 30-ától kezdődő hatállyal kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. március 24-én.

a Bizottság részéről

Frans Andriessen

alelnök

[1] HL L 78., 1988.3.23., 1. o.

[2] HL L 148., 1968.6.28., 13. o.

[3] HL L 170., 1987.6.30., 20. o.

[4] HL L 298., 1985.11.12., 9. o.

[5] HL L 117., 1986.5.6., 14. o.

--------------------------------------------------
A Bizottság 4063/88/ESZAK, EGK, Euratom rendelete

(1988. december 21.)

az Európai Szakképzés-fejlesztési Központ alkalmazottaira vonatkozó foglalkoztatási feltételek 46a. cikkének alkalmazására vonatkozó rendelkezések megállapításáról

AZ EURÓPAI KÖZÖSSÉGEK BIZOTTSÁGA,

tekintettel a legutóbb a 679/87/Euratom, ESZAK, EGK tanácsi rendelettel [1] módosított, az Európai Szakképzés-fejlesztési Központ alkalmazottaira vonatkozó foglalkoztatási feltételek 46a. cikkének alkalmazására vonatkozó rendelkezések meghatározásáról szóló, 1976. június 29-i 1859/76/ESZAK, EGK, Euratom tanácsi rendeletre [2],

tekintettel a szakértői bizottságnak a fent említett 46a. cikk (2) bekezdésében meghatározott véleményére,

mivel az Európai Szakképzés-fejlesztési Központ alkalmazottai alkalmazási feltételeinek 46a. cikke meghatározza a központban történő alkalmazásuk megszűntét követően munkanélkülivé vált, volt alkalmazottak munkanélküli ellátásának megítélésére vonatkozó feltételeket;

mivel a Bizottságnak kell meghatároznia a 46a. cikk (2) bekezdése alkalmazásához szükségesnek vélt rendelkezéseket;

mivel a 91/88/ESZAK, EGK, Euratom bizottsági rendelet [3] határozza meg az Európai Közösség egyéb alkalmazottaira vonatkozó alkalmazási feltételek 28a. cikkének végrehajtásával kapcsolatos rendelkezéseket, és az említett 28a. cikk megegyezik az Európai Szakképzés-fejlesztési Központ alkalmazottaira vonatkozó alkalmazási feltételek 46a. cikkével,

ELFOGADTA EZT A RENDELETET:

1. cikk

A 91/88/ESZAK, EGK, Euratom rendelet rendelkezéseit, az 5. cikk rendelkezéseinek kivételével, analógia útján az Európai Szakképzés-fejlesztési Központ alkalmazottaira is alkalmazni kell.

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. december 21-én.

a Bizottság részéről

Henning Christophersen

alelnök

[1] HL L 72., 1987.3.14., 1. o.;HL L 103., 1987.4.15., 45. o.

[2] HL L 214., 1976.8.16., 1. o.

[3] HL L 11., 1988.1.15., 31. o.

--------------------------------------------------
A Bizottság 1547/89/EGK rendelete

(1989. június 2.)

a Szerződés II. mellékletében nem szereplő áruk formájában exportált egyes mezőgazdasági termékekre vonatkozó export-visszatérítések visszafizetéséről és a csatlakozási kompenzációs összegek kivetéséről szóló 2185/87/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1213/89/EGK rendelettel [1] módosított, a gabonafélék piacának közös szervezéséről szóló, 1975. október 29-i 2727/75/EGK tanácsi rendeletre [2] és különösen annak 16. cikke (6) bekezdésére,

tekintettel a legutóbb az 1069/89/EGK rendelettel [3] módosított, a cukor piacának közös szervezéséről szóló, 1981. június 30-i 1785/81/EGK tanácsi rendeletre [4] és különösen annak 19. cikke (7) bekezdésére,

mivel a legutóbb a 164/89/EGK rendelettel [5] módosított 2185/87/EGK bizottsági rendelet [6] bizonyos esetekben előírja az e rendelet mellékletében megállapított mennyiségek alapján kiszámított visszatérítések visszafizetését;

mivel a 380910 KN-kód alá tartozó termékek a Közösségbe való behozataluk esetén alkalmazott vámnál magasabb export-visszatérítésben részesülnek; mivel e termékeket a 2185/87/EGK rendelet hatálya alá kell vonni annak érdekében, hogy a piaci szereplők ne juthassanak jogosulatlan előnyhöz;

mivel az e rendeletben előírt intézkedések összhangban vannak az érintett irányítóbizottságok véleményével,

ELFOGADTA EZT A RENDELETET:

1. cikk

A 2185/87/EGK rendelet melléklete helyébe e rendelet melléklete lép.

2. cikk

Ez a rendelet az Európai Közösség Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. június 2-án.

a Bizottság részéről

Ray Mac Sharry

a Bizottság tagja

[1] HL L 128., 1989.5.11., 1. o.

[2] HL L 281., 1975.11.1., 1. o.

[3] HL L 114., 1989.4.27., 1. o.

[4] HL L 177., 1981.7.1., 4. o.

[5] HL L 20., 1989.1.25., 12. o.

[6] HL L 203., 1987.7.24., 20. o.

--------------------------------------------------

MELLÉKLET

MELLÉKLET

Árucikkek (KN-kód) | 100 kg árucikk előállításához felhasználtnak tekintett alaptermék-mennyiségek |

13023100 | 717 kg fehércukor |

13023210 |

13023290 |

13023900 |

29411000 | 6703 kg kukorica (a keményítőipar számára) és 787,40 kg fehércukor |

30019091 | 717 kg fehércukor |

35051050 | 335 kg közönséges búza (a keményítőipar számára) |

38091010 | 180 kg kukorica (a keményítőipar számára) |

38091030 |

38091050 |

38091090 |

39129090 | 717 kg fehércukor |

39139090 |

--------------------------------------------------
A Bizottság 1586/89/EGK rendelete

(1989. június 7.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1495/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel a 2658/87/EGK rendelethez mellékelt Kombinált Nómenklatúra egységes alkalmazása érdekében az e rendelet mellékletében megnevezett árucikkek besorolását érintő intézkedéseket el kell fogadni;

mivel a 2658/87/EGK rendelet rögzítette a Kombinált Nómenklatúra általános értelmezési szabályait, amelyeket minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban jelzett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúra szerinti besorolása az említett táblázat 2. oszlopában feltüntetett KN-kód alapján történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. június 7-én.

a Bizottság részéről

Christiane Scrivener

a Bizottság tagja

[1] HL L 148., 1989.6.1., 1. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

1 | 2 | 3 |

1.Nagyságrendileg az össztömeg 25 %-ában viasszerű szénhidrogénnel átitatott faszénés2.kötőanyaggal összeragasztott, nátrium-nitrát-tartalmú faszén brikett. Az árucikkeket grillsütő-tüzelőanyagaként használják, zsákokba csomagolják 2–10 kg közötti kiszerelésben. | 36069090 | A besorolást a Kombinált Nómenklatúra 1. és 6. általános értelmezési szabályai, a 36. árucsoporthoz fűzött megjegyzések 2. a) pontja, valamint a 3606 és a 36069090 KN-kód szövege határozzák meg. Mivel az árucikk szilárd, előkészített tüzelőanyag, ezért a 4402 KN-kód alá nem sorolható be (lásd a Harmonizált Rendszer, 3606 vámtarifaszámhoz tartozó magyarázat II. C. szakaszát). |

--------------------------------------------------
A Bizottság 3786/89/EGK rendelete

(1989. december 15.)

a többi tagállamból származó olajpogácsára kivetett behozatali vám Portugália által történő eltörlésének és a közös vámtarifa harmadik országokból származó olajpogácsa behozatalára történő alkalmazásának engedélyezéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel Spanyolország és Portugália csatlakozási okmányára és különösen annak 243. cikke (4) bekezdésére,

mivel a csatlakozási okmány 243. cikke (4) bekezdése a) pontjának első francia bekezdése előírja, hogy Portugália saját kérésére eltörölheti az olajos magvakra, olajtartalmú gyümölcsökre és az ezekből származó termékekre vonatkozó behozatali vámokat, ill. előmozdíthatja ezek összehangolását;

mivel az 566/87/EGK bizottsági rendelet [1] engedélyezi Portugáliának, hogy 1987. december 31-ig részlegesen felfüggessze az olajpogácsára vonatkozó behozatali vámokat; mivel az 1692/88/EGK bizottsági rendelet [2] ugyanilyen engedélyt ír elő 1988. december 31-ig; mivel ennek az intézkedésnek az volt a célja, hogy elősegítse az olajpogácsa szállítását a portugál takarmányipar számára; mivel azok a tényezők, amelyek az intézkedést indokolták azóta is fennállnak; mivel Portugália engedélyt kért a fent említett 243. cikk értelmében az olajpogácsa vámjának eltörlésére a Közösség többi részével szemben, és kérte a közös vámtarifa harmadik országokkal szemben 1990. január 1-jétől történő alkalmazását;

mivel az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

Portugália engedélyt kap arra, hogy eltörölje a többi tagállamból származó 23040000, 23050000 és 2306 KN-kódok alá tartozó olajpogácsára és egyéb szilárd maradékokra vonatkozó behozatali vámot, a 23069011 és 23069019 KN-kódok alá tartozók kivételével, valamint a közös vámtarifa szerinti vámok alkalmazására a harmadik országokból származó fenti termékek behozatalára.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1990. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. december 15-én.

a Bizottság részéről

Ray Mac Sharry

a Bizottság tagja

[1] HL L 57., 1987.2.27., 17. o.

[2] HL L 151., 1988.6.17., 35. o.

--------------------------------------------------
A Tanács 3941/90/EGK rendelete

(1990. december 19.)

az Európai Gazdasági Közösség és a Tanzániai Egyesült Köztársaság között létrejött, a Tanzánia partjainál folytatott halászatról szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Közösség és a Tanzániai Egyesült Köztársaság egy halászati megállapodást kötött és parafált, amely halászati lehetőségeket biztosít a közösségi halászok részére a Tanzánia felségterülete vagy joghatósága alá tartozó vizeken;

mivel a Közösségnek érdekében áll, hogy jóváhagyja e megállapodást,

ELFOGADTA EZT A RENDELETET:

1. cikk

Az Európai Gazdasági Közösség és a Tanzániai Egyesült Köztársaság között létrejött, a Tanzánia part menti vizein folytatott halászatról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. december 19-én.

a Tanács részéről

az elnök

C. Vizzini

[1] 1990. december 14-i vélemény (a Hivatalos Lapban még nem tették közzé).

--------------------------------------------------